पाएं अपने शहर की ताज़ा ख़बरें और फ्री ई-पेपरडाउनलोड करें
जलवाड़ा अटरू थाना क्षेत्र के गोविंदपुरा रोड पर नहर के पास शनिवार सुबह जलवाड़ा से जा रही एक कार तेज रफ्तार में संतुलन बिगड़ने से पेड़ से टकरा गई। जिससे कार में चालक युवक की मौके पर ही मौत हो गई। टक्कर इतनी जोरदार थी कि कार के आगे का हिस्सा पूरी तरह क्षतिग्रस्त हो गया। अटरू सीआई रामकिशन गोदारा ने बताया कि शनिवार सुबह करीब दस बजे जलवाड़ा निवासी चेतन दिलावर उर्फ मोनू (26) पुत्र जगन्नाथ दिलावर कार से अटरू की तरफ जा रहा था। तेज गति से चल रही कार संतुलन बिगड़ने से गोविंदपुरा रोड पर सड़क किनारे एक पेड़ से टकरा गई।
जिसमें माेनू की मौके पर ही मृत्यु हो गई है। सूचना मिलने पर पुलिस ने घटनास्थल पर पहुंचकर मुआयना किया। घटनास्थल पर ग्रामीणों की भीड़ लग गई। पुलिस ने पोस्टमार्टम करवाकर शव परिजनों को सौंप दिया। मामले की जांच एसआई रामचंद्र मीणा कर रहे हैं।कार हादसे में चेतन दिलावर उर्फ मोनू की मृत्यु की खबर सुनते ही परिवार में चीख-पुकार मच गई। युवक के पिता पूर्व कांग्रेस इकाई अध्यक्ष जगन्नाथ दिलावर पिछले करीब पांच साल से पैरेलिसिस होने से बीमार हैं। बड़े भाई की पत्नी की भी कुछ वर्षों पूर्व आकस्मिक मृत्यु हो गई थी। शनिवार को छोटे पुत्र की मृत्यु होने से परिजनों का रो-रोकर बुरा हाल था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn